પટના- લોકસભા ચૂંટણી પહેલાં બિહારનું રાજકારણ રસપ્રદ બની રહ્યું છે. લોક જનશક્તિ પાર્ટીના અધ્યક્ષ રામવિલાસ પાસવાન ભારતીય જનતા પાર્ટીની નીતિઓને મુસલમાનથી દુર ગણાવી ચુક્યાં છે. તો સીએમ નીતિશ કુમારે કહ્યું છે કે, બિહારમાં માહોલ ખરાબ થશે તો તેઓ સાંપ્રદાયિક તાકત સાથે સમાધાન કરશે નહીં. આ બધા વચ્ચે આંબેડકર દિવસ પર આયોજીત કાર્યક્રમમાં નીતિશ કુમાર, રામવિલાસ પાસવાન અને રાષ્ટ્રીય લોકસમતા પાર્ટીના નેતા ઉપેન્દ્ર કુશનવાહા એક મંચ પર સાથે જોવા મળી શકે છે. આપને જણાવી દઈએ કે, રામવિલાસ પાસવાન અને ઉપેન્દ્ર કુશવાહા NDA સરકારમાં પ્રધાન છે. આ ઘટનાક્રમ વચ્ચે એક સવાલ એવો પણ ઉદભવે છે કે, શું નીતિશ કુમાર BJP સાથે છેડો ફાડશે કે ગઠબંધન ચાલુ રાખશે. પરંતુ એક વાત તો સ્પષ્ટ જણાઈ રહી છે કે, નીતિશ હવે RJ D સાથે ગઠબંધન નહીં કરે.